Lav et referat af nedenstående tekst:

Tekst:
- Jeg kan undre mig over, hvad den dybere mening er med at holde Socialdemokratiets statsministerkandidat væk fra talerstolen. Jeg tænker, at Mette Frederiksen mere end nogen taler fagbevægelsens interesser fra talerstolen, siger Mogens Vestergaard Pedersen. Han er nordjysk regionsformand for Socialdemokratiet og undrer sig over LO Aalborgs beslutning om ikke at ville landsformanden tale 1. maj. Socialdemokratiets formand Mette Frederiksen offentliggjorde forleden, at hun stiller op til næste folketingsvalg i Aalborg Øst-kredsen, og derfor var 1. maj-mødet i Aalborg pludselig en god platform for partiformanden til at tale til de nordjyske vælgere. Ingen politikere på talerstolen Men fagbevægelsen, som står bag arrangementet, takker nej. Med udsigt til en storkonflikt ønsker LO Aalborg ingen politikere på talerstolen 1. maj. Heller ikke Socialdemokratiets statsministerkandidat. Det vedtog LO Aalborgs bestyrelse onsdag på et ekstraordinært bestyrelsesmøde. - Umiddelbart kan jeg ikke forstå det. Jeg synes Socialdemokratiet, fagbevægelsen og LO har fælles interesse i at tale om, hvordan vi udvikler velfærdssamfundet, og det synes jeg i høj grad, at Mette Frederiksen har nogle bud på, siger Mogens Vestergaard Pedersen. Talerne ved 1. maj-arrangementet i Aalborg bliver i år Klaus Jensen fra Dansk Metal og Benny Andersen fra Socialpædagogernes Landsforening.

Referat:
Den nordjyske regionsformand for Socialdemokratiet, Mogens Vestergaard Pedersen, undrer sig over LO Aalborgs beslutning om, at partiets formand og statsministerkandidat Mette Frederiksen ikke må komme på talerstolen til fagbevægelsens 1. maj-arrangement i Aalborg.